ROZHODNUTIE KOMISIE
z 8. mája 2007
o finančnej pomoci Spoločenstva určitým referenčným laboratóriám Spoločenstva v oblasti zdravia zvierat a živých zvierat na rok 2007
[oznámené pod číslom K(2007) 1930]
(Iba anglické, dánske, francúzske, nemecké, španielske a švédske znenie je autentické)
(2007/336/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 28 ods. 2,
so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2), a najmä na jeho článok 32 ods. 7,
keďže:
(1)
Podľa článku 28 ods. 1 rozhodnutia 90/424/EHS môže sa referenčným laboratóriám Spoločenstva v oblasti zdravia zvierat a živých zvierat poskytnúť pomoc Spoločenstva.
(2)
V nariadení Komisie (ES) č. 1754/2006 z 28. novembra 2006, ktorým sa ustanovujú podrobné pravidlá poskytovania finančnej pomoci Spoločenstva referenčným laboratóriám Spoločenstva na krmivo, potraviny a sektor zdravia zvierat (3), sa stanovuje, že finančná pomoc Spoločenstva sa poskytuje pod podmienkou, že schválené pracovné programy sa účinne realizujú a že príjemcovia poskytujú všetky potrebné informácie v rámci stanovených lehôt.
(3)
V súlade s článkom 2 nariadenia (ES) č. 1754/2006 sú vzťahy medzi Komisiou a referenčnými laboratóriami Spoločenstva stanovené dohodou o partnerstve, ktorú dopĺňa viacročný pracovný program.
(4)
Komisia posúdila pracovné programy a príslušné odhady rozpočtu, ktoré na rok 2007 predložili referenčné laboratóriá Spoločenstva.
(5)
Finančná pomoc Spoločenstva by sa preto mala poskytnúť referenčným laboratóriám Spoločenstva určeným na vykonávanie funkcií a povinností stanovených v týchto aktoch:
-
smernica Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (4),
-
smernica Rady 92/66/EHS zo 14. júla 1992 zavádzajúca opatrenia Spoločenstva na kontrolu pseudomoru hydiny (5),
-
smernica Rady 92/40/EHS z 19. mája 1992, ktorou sa zavádzajú opatrenia Spoločenstva na kontrolu moru hydiny (6),
-
smernica Rady 92/119/EHS zo 17. decembra 1992, ktorou sa zavádzajú všeobecné opatrenia Spoločenstva na kontrolu určitých chorôb zvierat a osobitné opatrenia týkajúce sa vezikulárnej choroby ošípaných (7),
-
smernica Rady 93/53/EHS z 24. júna 1993 zavádzajúca minimálne opatrenia Spoločenstva na kontrolu určitých chorôb rýb (8),
-
smernica Rady 95/70/ES z 22. decembra 1995, ktorou sa zavádzajú minimálne opatrenia Spoločenstva na kontrolu niektorých chorôb lastúrnikov (9),
-
smernica Rady 92/35/EHS z 29. apríla 1992, ktorou sa stanovujú pravidlá kontroly a opatrenia na boj s africkým morom koní (10),
-
smernica Rady 2000/75/ES z 20. novembra 2000 stanovujúca špecifické ustanovenia pre kontrolu a likvidáciu katarálnej horúčky oviec - modrého jazyka (11),
-
rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (12),
-
smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (13),
-
rozhodnutie Rady 96/463/ES z 23. júla 1996, ktorým sa určuje referenčný orgán zodpovedný za spoluprácu v zjednocovaní metód testovania a odhadu výsledných hodnôt u čistokrvného plemenného hovädzieho dobytka (14),
-
smernica Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky, ktorou sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa sa smernica 92/46/EHS (15),
-
nariadenie (ES) č. 882/2004, pokiaľ ide o brucelózu.
(6)
Finančná pomoc na činnosť a organizáciu seminárov referenčných laboratórií Spoločenstva by mala byť aj v súlade s pravidlami oprávnenosti stanovenými v nariadení (ES) č. 1754/2006.
(7)
Podľa článku 3 ods. 2 písm. a) nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky (16) by sa programy zamerané na eradikáciu a kontrolu chorôb zvierat (veterinárne opatrenia) mali financovať prostredníctvom Európskeho poľnohospodárskeho záručného fondu. Na účely finančnej kontroly sa budú uplatňovať články 9, 36 a 37 uvedeného nariadenia.
(8)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V prípade klasického moru ošípaných Spoločenstvo poskytuje finančnú pomoc ústavu Institut für Virologie der Tierärztlichen Hochschule v Hannoveri v Nemecku na vykonávanie funkcií a povinností uvedených v prílohe IV k smernici 2001/89/ES.
Finančná pomoc Spoločenstva na pracovný program predstavuje 100 % oprávnených nákladov podľa nariadenia (ES) č. 1754/2006, ktoré vzniknú uvedenému ústavu, a to v maximálnej výške 232 000 EUR za obdobie od 1. januára do 31. decembra 2007, z čoho sa maximálne 18 000 EUR venuje na organizovanie technického seminára o metódach diagnostiky klasického moru ošípaných.
Článok 2
V prípade pseudomoru hydiny Spoločenstvo poskytuje finančnú pomoc laboratóriu Central Veterinary Laboratory v Addlestone v Spojenom kráľovstve na vykonávanie funkcií a povinností uvedených v prílohe V k smernici 92/66/EHS.
Finančná podpora Spoločenstva na pracovný program predstavuje 100 % oprávnených nákladov podľa nariadenia (ES) č. 1754/2006, ktoré vzniknú uvedenému laboratóriu, a to v maximálnej výške 77 000 EUR v období od 1. januára do 31. decembra 2007.
Článok 3
V prípade moru hydiny Spoločenstvo poskytuje finančnú pomoc laboratóriu Central Veterinary Laboratory v Addlestone v Spojenom kráľovstve na vykonávanie funkcií a povinností uvedených v prílohe V k smernici 92/40/EHS.
Finančná podpora Spoločenstva na pracovný program predstavuje 100 % oprávnených nákladov, ktoré vzniknú uvedenému laboratóriu, a to v maximálnej výške 406 000 EUR v období od 1. januára do 31. decembra 2007.
Článok 4
V prípade vezikulárnej choroby ošípaných Spoločenstvo poskytuje finančnú pomoc laboratóriu Pirbright Laboratory v Spojenom kráľovstve na vykonávanie funkcií a povinností uvedených v prílohe III k smernici 92/119/EHS.
Finančná podpora Spoločenstva na pracovný program predstavuje 100 % oprávnených nákladov podľa nariadenia (ES) č. 1754/2006, ktoré vzniknú uvedenému laboratóriu, a to v maximálnej výške 126 000 EUR v období od 1. januára do 31. decembra 2007.
Článok 5
V prípade slintačky a krívačky Spoločenstvo poskytuje finančnú pomoc laboratóriu Pirbright Laboratory v Spojenom kráľovstve na vykonávanie funkcií a povinností uvedených v prílohe XVI k smernici 2003/85/ES.
Finančná podpora Spoločenstva na pracovný program predstavuje 100 % oprávnených nákladov podľa nariadenia (ES) č. 1754/2006, ktoré vzniknú uvedenému laboratóriu, a to v maximálnej výške 274 000 EUR v období od 1. januára do 31. decembra 2007.
Článok 6
V prípade chorôb rýb Spoločenstvo poskytuje finančnú pomoc ústavu Danish National Veterinary Institute v Aarhuse v Dánsku na vykonávanie funkcií a povinností uvedených v prílohe C k smernici 93/53/EHS.
Finančná podpora Spoločenstva na pracovný program predstavuje 100 % oprávnených nákladov podľa nariadenia (ES) č. 1754/2006, ktoré vzniknú uvedenému ústavu, a to v maximálnej výške 150 000 EUR v období od 1. januára do 31. decembra 2007.
Článok 7
V prípade chorôb lastúrnikov Spoločenstvo poskytuje finančnú pomoc ústavu Institut français de recherche pour l'exploitation de la mer (Ifremer) v La Tremblade vo Francúzsku na vykonávanie funkcií a povinností uvedených v prílohe B k smernici 95/70/ES.
Finančná podpora Spoločenstva na pracovný program predstavuje 100 % oprávnených nákladov podľa nariadenia (ES) č. 1754/2006, ktoré vzniknú uvedenému ústavu, a to v maximálnej výške 90 000 EUR v období od 1. januára do 31. decembra 2007.
Článok 8
V prípade afrického moru koní Spoločenstvo poskytuje finančnú pomoc laboratóriu Laboratorio central de veterinaria de Madrid v Algete v Španielsku na vykonávanie funkcií a povinností uvedených v prílohe I k smernici 92/35/EHS.
Finančná pomoc Spoločenstva na pracovný program predstavuje 100 % oprávnených nákladov podľa nariadenia (ES) č. 1754/2006, ktoré vzniknú uvedenému laboratóriu, a to v maximálnej výške 98 000 EUR za obdobie od 1. januára do 31. decembra 2007, z čoho sa maximálne 38 000 EUR venuje na organizovanie technického seminára o metódach diagnostiky afrického moru koní.
Článok 9
V prípade katarálnej horúčky oviec - modrého jazyka Spoločenstvo poskytuje finančnú pomoc laboratóriu Pirbright Laboratory v Spojenom kráľovstve na vykonávanie funkcií a povinností uvedených v prílohe II k smernici 2000/75/ES.
Finančná pomoc Spoločenstva na pracovný program predstavuje 100 % oprávnených nákladov podľa nariadenia (ES) č. 1754/2006, ktoré vzniknú uvedenému laboratóriu, a to v maximálnej výške 373 000 EUR za obdobie od 1. januára do 31. decembra 2007, z čoho sa maximálne 45 000 EUR venuje na organizovanie technického seminára o metódach diagnostiky katarálnej horúčky oviec - modrého jazyka.
Článok 10
V prípade sérológie besnoty Spoločenstvo poskytuje finančnú pomoc laboratóriu Agence française de sécurité sanitaire des aliments (AFSSA) v Nancy vo Francúzsku na vykonávanie funkcií a povinností uvedených v prílohe II k rozhodnutiu 2000/258/ES.
Finančná podpora Spoločenstva na pracovný program predstavuje 100 % oprávnených nákladov podľa nariadenia (ES) č. 1754/2006, ktoré vzniknú uvedenému laboratóriu, a to v maximálnej výške 200 000 EUR v období od 1. januára do 31. decembra 2007.
Článok 11
V prípade brucelózy Spoločenstvo poskytuje finančnú pomoc laboratóriu AFSSA - Laboratoire d’études et de recherches en pathologie animale et zoonoses v Maisons-Alforte vo Francúzsku na vykonávanie funkcií a povinností uvedených v článku 32 ods. 2 nariadenia (ES) č. 882/2004.
Finančná pomoc Spoločenstva na pracovný program predstavuje 100 % oprávnených nákladov podľa nariadenia (ES) č. 1754/2006, ktoré vzniknú uvedenému laboratóriu, a to v maximálnej výške 250 000 EUR za obdobie od 1. januára do 31. decembra 2007, z čoho sa maximálne 35 000 EUR venuje na organizovanie technického seminára o metódach diagnostiky brucelózy.
Článok 12
V prípade afrického moru ošípaných Spoločenstvo poskytuje finančnú pomoc stredisku Centro de Investigación en Sanidad Animal vo Valdeolmose v Madride v Španielsku na vykonávanie funkcií a povinností uvedených v prílohe V k smernici 2002/60/ES.
Finančná podpora Spoločenstva na pracovný program predstavuje 100 % oprávnených nákladov podľa nariadenia (ES) č. 1754/2006, ktoré vzniknú uvedenému výskumnému stredisku, a to v maximálnej výške 120 000 EUR v období od 1. januára do 31. decembra 2007.
Článok 13
Na hodnotenie výsledkov metód testovania čistokrvného plemenného hovädzieho dobytka a na zosúladenie rôznych metód testovania Spoločenstvo poskytuje finančnú pomoc stredisku INTERBULL Centre v Uppsale vo Švédsku na vykonávanie funkcií a povinností uvedených v prílohe II k rozhodnutiu 96/463/ES.
Finančná podpora Spoločenstva na pracovný program predstavuje 100 % oprávnených nákladov, ktoré vzniknú uvedenému stredisku, a to v maximálnej výške 80 000 EUR v období od 1. januára do 31. decembra 2007.
Článok 14
Toto rozhodnutie je určené:
-
Institut für Virologie der Tierärztlichen Hochschule, Hannover, Nemecko,
-
Central Veterinary Laboratory, Addlestone, Spojené kráľovstvo,
-
Pirbright Laboratory, Spojené kráľovstvo,
-
Danish National Veterinary Institute, Aarhus, Dánsko,
-
Institut français de recherche pour l'exploitation de la mer (Ifremer), La Tremblade, Francúzsko,
-
Laboratorio central de veterinaria de Madrid, Algete, Španielsko,
-
Laboratoire de l'AFSSA, Nancy, Francúzsko,
-
Agence française de sécurité sanitaire des aliments (AFSSA) - Laboratoire d'études et de recherches en pathologie animale et zoonoses, Maisons-Alfort, Francúzsko,
-
Centro de Investigación en Sanidad Animal, Valdeolmos, Madrid, Španielsko,
-
INTERBULL Centre, Uppsala, Švédsko.
V Bruseli 8. mája 2007